# Aktivitet: Debatt – Juks eller hjelp?

Er det juks å bruke KI i skolearbeid? Eller kan det være rimelig hjelp – hvis det gjøres på rett måte? I denne aktiviteten skal klassen utforske ulike sider av saken ved å holde en strukturert debatt.

## **Mål med aktiviteten:**

- Øve på muntlig argumentasjon og kritisk tenkning
- Utforske ulike syn på bruk av kunstig intelligens i skolen
- Reflektere over hva som er juks og hva som er hjelp

## **Slik gjør dere:**

1. Velg en eller flere av situasjonene under
2. Klassen deles i to lag: Én gruppe skal argumentere for at det er juks, den andre for at det er rimelig hjelp
3. Hvert lag forbereder 2–3 hovedargumenter
4. Debatten gjennomføres i runder, med taletid til hver gruppe
5. Til slutt kan klassen stemme på hvem som har rett – eller diskutere: **Hvorfor er det så vanskelig å sette grensen?**

## **Situasjoner til debatten:**

1. En elev ber KI oversette hele en tekst i spansk og leverer den uten endringer.

2. En elev skriver et førsteutkast selv, men bruker KI til å forbedre språket og legge til et avsnitt.

3. En elev bruker KI til å lage en disposisjon og forslag til innledning i norsk.

4. En elev ber KI lage fem refleksjonsspørsmål om en roman – og bruker dem i en muntlig presentasjon.

5. En elev får KI til å skrive hele teksten og endrer kun litt før levering.

## **Ekstra tips på tavla:**

- Bruk gjerne begreper som: åpenhet, læring, kildekritikk, etterrettelighet, egen stemme/egne ord
- Prøv å forstå motpartens argumenter – ikke bare vinne diskusjonen
- Still oppfølgingsspørsmål til hverandre underveis